CELEX: 62005TN0141
Language: sk
Date: 2005-04-11 00:00:00
Title: Vec T-141/05: Žaloba podaná 11. apríla 2005: Internationalen Hilfsfonds e. V. proti Komisii Európskych spoločenstiev

11.6.2005   
            
            
               SK
            
            
               Úradný vestník Európskej únie
            
            
               C 143/40
            
         Žaloba podaná 11. apríla 2005: Internationalen Hilfsfonds e. V. proti Komisii Európskych spoločenstiev
   (Vec T-141/05)
   (2005/C 143/75)
   Jazyk konania: nemčina
   Internationalen Hilfsfonds e. V., so sídlom v Rosbach v.d.H. (Nemecko), v zastúpení: H. Kaltenecker, právny zástupca, podal 11. apríla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie Komisie zo 14. februára 2005 o zamietnutí žiadosti žalobcu o neobmedzený prístup k spisu Komisie o zmluve LIEN 97-2011,
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Komisia v napadnutom dokumente zamietla žiadosť žalobcu na neobmedzený prístup k spisu Európskej komisie o zmluve LIEN 97-2011 s odkazom na článok 4 ods. 1 písm. b) a článok 4 ods. 3 druhý pododsek nariadenia o prístupe verejnosti k dokumentom (1) a nariadenie o ochrane osobných údajov (2).
   Žalobca uvádza, že napadnuté rozhodnutie je v rozpore s článkom 4 ods. 3 nariadenia o prístupe verejnosti k dokumentom. Žalobca zastáva názor, že dôvody na zamietnutie neobmedzeného prístupu k spisu o zmluve LIEN 97-2011 uvádzané Európskou komisiou, a to ohrozenie rozhodovacieho procesu, nie sú primerané. Žalobca ďalej uvádza, že existuje verejný záujem o zverejnenie predmetných dokumentov. Okrem toho žalobca spochybňuje použitie článku 4 ods. 1 písm. b) nariadenia o prístupe verejnosti k dokumentom.
   Navyše žalobca namieta voči zamietnutiu neobmedzeného prístupu k spisu žalovanou s odkazom na nariadenie o ochrane osobných údajov.
   Ďalej žalobca tvrdí, že postup Európskej komisie je aktom svojvôle.
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43).
   
      (2)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, s. 1).